proxectonos/corpus_dominio_legal_administrativo_tmp huggingface dataset:
20/02/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/183

Resolución do 28 de xaneiro de 2013, da Xefatura Territorial da Coruña da Consellería de Economía e Industria, pola que se autoriza e se aproba o proxecto de execución das instalacións eléctricas no concello de Zas (N.° EXPTE: IN407A 2012/183). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: ELECTRA DEL ZAS, S. L. Domicilio social: Vilardomato, n.° 27, 15850 - Zas (A Coruña) Denominación: punto de entronque e seccionamento LMTA en Zas Situación: Zas Características técnicas: • Liña de media tensión soterrada, a 20 kV, cunha lonxitude de 12 m, con conductor RHZI-2OL 12/20 kV 1x240 mm 2 Al, con orixe no centro de seccionamento de Fenosa, e final no centro de seccionamento proxectado. • Liña de media tensión soterrada, a 20 kV, cunha lonxitude de 10 m, con conductor RHZ1-2OL 12/20 kV 1x240 mm 2 Al, con orixe no centro de seccionamento proxectado e final en paso aéreo-soterrado a instalar en torre de celosía tipo C-3000/16 proxectada. • Liña de media tensión aérea, a 20 kV, con conductor LA-56, cunha lonxitude de 254 m, con orixe na torre de celosía tipo C-3000/16 proxectada, e final na torre de celosía tipo C-2000/14 proxectada da LMT de interconexión CT Jallas e E. de Zas (Expte. IN407A 1996/252). • Centro de seccionamento en caseta prefabricada de formigón composto polas seguintes celas: dúas cela de liña, unha cela de interruptor automático motorizado, unha cela de medida, unha cela de protección do transformador de servicios auxiliares; así como un transformador de servicios auxiliares de potencia 15 kVA e relación de transformación 20/0,4 kV. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de xaneiro de 2013. A xefa territorial Susana Vázquez Romero
20/02/2013 | Administración LocalMunicipal
Ribeira
Anuncio

De conformidade co disposto no artigo 112 da Ley 58/2003, de 17 de decembro, Xeral Tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: Liquidacións. Lugar de comparecencia: Dept. Tesourería - Concello de Riveira. Pz. Do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. Do Concello, s/n) no prazo de 15 días naturais contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 19/12/2012 e publicado no BOP da Coruña do día 02/01/2013. RECURSOS Contra o presente acto poderá interpoñer recurso CONTENCIOSO ADMINISTRATIVO, ante o Xulgado do Contencioso Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo de un mes (contado desde o día seguinte ó da práctica desta notificación); neste caso non se poderá interpoñer recurso contencioso – administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso - administrativo será de seis meses contados a partir do día seguinte a aquel en que se produza a desestimación presunta do recurso de reposición interposto. Riveira, a sete de febreiro de 2013 O ALCALDE MANUEL RUIZ RIVAS
20/02/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 215/2012

Resolución do 22 de xaneiro de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello da Coruña (expediente IN407A 215/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. S. lugar de Cances, n.° 18. Situación: concello da Coruña. Características técnicas: Liña eléctrica de media tensión subterránea a 15/20 kV, cunha lonxitude de 0,610 km, coa orixe en empalmes proxectados a realizar na L. M. T. S. a C. S. avda. Fisterra, 319 (expediente 13/2008), no tramo entre o C. S. Avda. Fisterra, 319 e o C. R. Ventorrillo (expediente 25.963), en condutor tipo RHZ1-2OL-12/20 kV 3(1x240) mm 2 Al e final no C. T. S. lugar de Cances, n.° 16 proxectado. Centro de transformación non prefabricado subterráneo, cunha potencia de 400 kVA, e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 22 de xaneiro de 2013. Susana Vázquez Romero Xefa territorial da Coruña
20/02/2013 | Administración LocalMunicipal
Ferrol
Facenda e Patrimonio
Aprobación padróns taxas 2013 (cemiterio, vados, terrazas, reserva e quioscos)

O día 11/02/2013 aprobouse por decreto da Alcaldía os seguintes padróns municipais correspondentes ó exercicio 2013: · TAXA DO CEMITERIO MUNICIPAL. · TAXA DE PASOS E PLACAS. · TAXA POR OCUPACION POR MESAS E CADEIRAS. · TAXA POLA RESERVA DE PARADA. · TAXA POLA INSTALACION DE QUIOSCOS. Segundo o que establece o artigo 102.3 da Lei 58/2003 xeral tributaria e a través deste edicto se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
20/02/2013 | Administración LocalMunicipal
Arzúa
Anuncio aprobación padrón de contribuintes por taxa de auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao primeiro bimestre de facturación do ano 2013, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao sexto bimestre do 2012 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 7 de febreiro de 2013 Asdo. José Luis García López Alcalde-presidente do Concello de Arzúa
20/02/2013 | Administración LocalMunicipal
As Pontes de García Rodríguez
Contratación
Publicidade de formalización de contratos

Cumprindo o disposto no art.154 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización dos seguintes contratos: As Pontes de García Rodríguez, 7 de febreiro de 2013. O concelleiro delegado da área de facenda, urbanismo e coordinación do goberno Asdo.: Antonio Alonso Román
20/02/2013 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de recollida de documentación nas zonas de recadación da Deputación Provincial da Coruña

1. Entidade adxudicadora: A) Organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) Número de expediente: 2012/ 45567 2. Obxecto do contrato: SERVIZOS DE RECOLLIDA DE DOCUMENTACIÓN NAS ZONAS DE RECADACIÓN DA DEPUTACIÓN PROVINCIAL DA CORUÑA 3. Prazo de EXECUCIÓN: dous anos 4. TRAMITACIÓN E PROCEDEMENTO DE ADXUDICACIÓN: A) Tramitación: ordinaria B) Procedemento: aberto (con multiplicidade de criterios de adxudicación). 5. PRESUPOSTO: A) Presuposto máximo anual sen IVE: 38.842,98 euros B) Imposto sobre o Valor Engadido (IVE) ó 21%: 8.157,02 euros C) TOTAL máximo anual (A+B): 47.000,00 euros D) TOTAL MÁXIMO PARA DOUS ANOS: 94.000,00 euros 6. Garantía provisional: non se esixe.7. Garantía definitiva: 5% do prezo de adxudicación Ive excluido 8. Requisitos específicos do contratista: Ver cláusula 7 do Prego.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00 h dentro do prazo de quince días naturais contados dende o seguinte ao da derradeira publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Clasificación: esixida: Grupo R, subgrupo 9, categoría A.10. INFORMACIÓN: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 8 de febreiro de 2013 O Presidente, O Secretario, Diego Calvo Pouso José Luis Almau Supervía
20/02/2013 | Administración LocalMunicipal
Laxe
Exposición pública de padróns de taxas 2013

A Xunta de Goberno Local, en sesión celebrada o 7 de febreiro de 2013, aprobou os padróns seguintes: – Padrón de contribuíntes suxetos á taxa pola prestación do servizo de recollida de residuos sólidos urbanos correspondente ao exercicio de 2013. – Padrón de contribuíntes suxetos á taxa de sumidoiros correspondente ao exercicio de 2013. – Padrón de contribuíntes suxetos á taxa pola entrada de vehículos ao través de beirarrúas e terreos de uso público e reserva de aparcamento para uso exclusivo de carga e descarga, correspondente ao exercicio de 2013. Os citados padróns quedarán expostos ao público durante o prazo dun mes neste Concello, onde poderán ser examinados polos interesados. O presente anuncio ten carácter de notificación colectiva ao amparo do previsto no artigo 102.3 da Lei 58/2003, do 17 de setembro, xeral tributaria. Contra as liquidacións que conteñen os padróns fiscais, os interesados poderán formular ante o mesmo órgano que os aprobou o recurso de reposición regulado no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Contra a resolución recaída no recurso de reposición poderán interpoñer, ante o Xulgado do Contencioso-Administrativo competente, recurso contencioso- administrativo no PRAZO DE DOUS MESES, contados dende o día seguinte á notificación de dita resolución. Se non recaese resolución expresa no PRAZO DUN MES, a contar dende o día seguinte ao da presentación do recurso de reposición, en virtude do previsto no mencionado artigo 14.2 do texto refundido da Lei reguladora das facendas locais, se entenderá desestimado, cos efectos xurídicos establecidos nos artigos 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común. Tamén poderán utilizar e exercitar calquera outro recurso que estimen pertinente. De non producirse reclamacións dentro do prazo establecido, os citados padróns consideraranse definitivamente aprobados. Laxe, 11 de febreiro de 2013. O alcalde Antonio Carracedo Sacedón
20/02/2013 | Administración LocalMunicipal
Santiago de Compostela
Sección Municipal de Contratación
Licitación do servizo de vixilancia e seguridade das instalacións da Unidade Municipal de Atención ó Drogodependente (UMAD)

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo de vixilancia e seguridade das instalacións da Unidade Municipal de Atención ó Drogodependente (UMAD). REFERENCIA DO EXPEDIENTE: CON/84/2012. TIPO DE LICITACIÓN: 35.891,06 euros/ano. PRAZO DE EXECUCIÓN: establécese un prazo de execución de 2 anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: grupo M, subgrupo 2, categoría A. DOCUMENTACIÓN E INFORMACIÓN: perfil municipal de contratante: www.santiagodecompostela.org.Sección municipal de Contratación: contratacion@santiagodecompostela. org. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 11 de febreiro de 2013. O ALCALDE Asdo.: Ángel Currás Fernández
11/02/2013 | Administración LocalMunicipal
Outes
Exposición ao público da ampliación do cemiterio parroquial de Santa María de Entíns

EXPOSICIÓN AO PÚBLICO DA AMPLIACIÓN DO CEMITERIO PARROQUIAL DE SANTA MARÍA DE ENTÍNS O Concello de Outes anuncia a exposición ao público do proxecto de ampliación do cemiterio parroquial de Sta. María de Entíns, no núcleo rural tradicional do lugar de Entíns, que promove o Arcebispado de Santiago de Compostela, con suxeición ao proxecto técnico redactado pola arquitecta Xuefang Nielles El Aamery. A ampliación consiste na construción de 10 novos panteóns con cadanseus tres nichos polo vento oeste do actual recinto do cemiterio. O proxecto exponse ao público coa finalidade de que as persoas e entidades interesadas poidan presentar as suxestións e reclamacións que xulguen oportunas no prazo de 20 días soltos, contados des que se publique este anuncio no taboleiro de edictos e na páxina dixital da Corporación, no Boletín oficial da Provincia da Coruña e no Diario oficial de Galicia. O expediente está a dispor das persoas interesadas nas oficinas da Casa do Concello. Outes, 4 de febreiro de 2013. O ALCALDE Carlos E. López Crespo
11/02/2013 | Administración LocalMunicipal
Oroso
Anuncio concesión demanial sobre nichos e columbarios no cemiterio municipal do Concello de Oroso

1 Entidade adxudicadora. Datos xerais e datos para a obtención da información. a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1 Dependencia. Secretaría.2 Domicilio. Praza de Isaac Díaz Pardo, 1 3 Localidade e código postal. Oroso, 15888 4 Teléfono.981691478 5 Telefax.981691786 6 Correo electrónico. correo@oroso. dicoruna. es 7 Dirección de Internet do perfil do contratante.www.concellooroso.com 8 Data límite de obtención de documentación e información. Ata 2 días naturais antes da finalización do prazo para presentación de proposicións. a) Tipo. Concesión demanial b) Descrición: Concesión demanial sobre os nichos e columbarios do cemiterio municipal do Concello de Oroso. d) Lugar de execución/entrega. Concello de Oroso.1 Domicilio. Praza de Isaac Díaz Pardo, 1 2 Localidade e código postal. Oroso, 15888 e) Prazo de concesión: 75 anos f) Admisión de prórroga. Sen posibilidade de prórroga. a) Tramitación: Ordinaria b) Procedemento. Aberto cun único criterio de adxudicacion. a) Canon de concesión: Prezo por columna(4 nichos e 1 cinceiro):3525 euros. Prezo por nicho: 881,25 euros Provisional: Non se esixe. Definitiva: Non se esixe. a) Data límite de presentación: Renatará aos 30 días hábiles a contar dende a data de publicación do derradeiro anuncio no BOP, no perfíl do contratante ou no DOGA. b) Modalidade de presentación. Presencial ou por correo c) Lugar de presentación: 1 Dependencia. Rexistro Xeral do Concello.2 Domicilio. Praza de Isaac Díaz Pardo, 1 3. Localidade e código postal. Oroso, 15888 d) Plazo durante o cal o licitador estará obrigado a manter a súa oferta: 2 meses a) Enderezo. Praza de Isaac Díaz Pardo, 1 b) Localidade e código postal. Oroso, 15888 Oroso, 30/01/2013 O alcalde, Manuel Mirás Franqueira
11/02/2013 | Administración LocalMunicipal
As Somozas
Adxudicación do contrato: mejora accesos al Parque Empresarial de As Somozas

Por acordo plenario de data 14 de novembro de 2012, foi adxudicado o contrato de obras consistentes en “MEJORA DE ACCESOS AL PARQUE EMPRESARIAL DE AS SOMOZAS” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de As Somozas b) Dependencia que tramita o expediente: Secretaria c) Enderezo de Internet do perfil do contratante: www.assomozas.org “MEJORA DE ACCESOS AL PARQUE EMPRESARIAL DE AS SOMOZAS” a) Tramitación: urxente b) Procedemento: aberto con varios criterios de adxudicación 1.705.123,97 euros e 358.076,03 euros de IVE. a) Data de adxudicación: 14 de novembro de 2012 b) Data de formalización do contrato: 23 de novembro de 2012 c) Contratista: UTE HUSO 29 ESTUDIOS Y CONSTRUCCIONES S. L, CONSTRUCCIONES GUERREIRO S. L. Y CONSTRUCCIONES PONCIANO NIETO S. L d) Importe ou canon de adxudicación: 1.619.867,77euros e 340.172,23 euros. En As Somozas, 23 de xaneiro de 2013 O Alcalde, Asdo.: Manuel Candocia Ramos.
11/02/2013 | Administración LocalMunicipal
Mazaricos
Aprobación inicial dos orzamentos de 2013

ANUNCIO O Pleno do Concello de Mazaricos, en Sesión de data 31 de xaneiro de 2013, aprobou inicialmente o orzamento da entidade para o exercicio 2013. Segundo o previsto no artigo 169 do RDL 2/2004, polo que se aproba o texto refundido da Lei reguladora das facendas locais, sométese a exposición pública este acordo inicial, a efectos de presentación de reclamacións e suxerencias perante o Pleno, por un prazo de quince días hábiles, a contar dende a data de publicación do presente Anuncio no Boletín Oficial da Provincia. En Mazaricos, a 31 de xaneiro de 2013. O ALCALDE José Manuel Santos Maneiro
11/02/2013 | Administración LocalMunicipal
Carnota
Padrón de auga e sumidoiros cuarto trimestre de 2012

Exposición pública do padrón das taxas pola prestacion dos servizos de subministración de auga, rede de sumidoiros e depuración de augas residuais. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, os padróns das taxas polos servizos de subministración de auga e rede de sumidoiros e depuración de augas residuais, correspondente ao 4.º trimestre de 2012, e aprobados por Decreto da Alcaldía, expóñense ao público os citados padróns durante 15 días hábiles, a contar dende a publicación do presente anuncio no BOP da Coruña. Os padróns atópanse a disposición dos interesados no Concello de Carnota e nas oficinas de ESPINA & DELFÍN, S. L. sitas na Praza de San Gregorio, n.º 19 (edificio do Concello) en Carnota, os mércores en horario de 9.30 a 13.30 horas, ou ben na rúa do Cid, n.º 2, en Muros, de 9.00 a 13.45 de luns a venres (excepto mércores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O periodo de pago en via voluntaria fixase desde o día 25 de marzo de 2013 o 27 de maio de 2013 ambos inclusive, e poderá efectuarse nas oficinas da empresa ESPINA Y DELFÍN, sitas na praza de San Gregorio n.º 19 (edificio do Concello) en Carnota, en horario de 9.30 a 13.30 horas os mércores, ou ben na rúa do Cid, n.º 2, en Muros, de 9.00 a 13.45 de luns a venres (excepto mércores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Carnota, 4 de febreiro de 2013. O ALCALDE Asdo.: Ramón Noceda Caamaño
11/02/2013 | Administración LocalMunicipal
Rianxo
Secretaría
Delegación de Alcaldía

Con data 30 de xaneiro de 2013, dítase a Resolución de Alcaldía Nº 23/2012, que transcrita literalmente di: Dando cumprimento ao establecido nos artigos 43 e seguintes do Regulamento de Organización, funcionamento e réxime xurídico das entidades Locais, aprobado por Real Decreto 2.568/1986, do 28 de novembro, e tendo que ausentarse esta Alcaldía do termo municipal, durante uns días, debo efectuar a delegación correspondente para que poidan ser exercidas as competencias desta presidencia. Considerando que o artigo 47.1 do ROF sinala que corresponde aos Tenentes de Alcalde, en canto tales, substituír na totalidade das súas funcións, e pola orde do súe nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións. Estando designado Ciaran Sliwinski Tudosa como primeiro Tenente de Alcalde e tendo asignada dedicación exclusiva. De conformidade co establecido nos artigos 47.2 e 44.1 e 2 do ROF, esta Alcaldía-Presidencia Primeiro: Delegar en D. Ciaran Sliwinski Tudosa, 1ª Tenente de Alcalde, tódalas competencias e funcións que ten atribuídas esta Alcaldía, para que poida proceder a substituílo durante os días 31 de xaneiro e 01 de febreiro de 2013, ambos incluídos. Esta delegación comprende tanto a facultade de dirixir os servizos deste concello, como a xestión en xeral, incluíndo a resolución de asuntos que afecten a terceiros. Segundo: Esta delegación de competencias surtirá efectos a partir das 00:00 horas do día primeiro e ata as 24:00 horas do día ultimo, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro: Comunicar este Decreto a dito concelleiro, dar conta ao pleno na relación de resolucións e proceder a súa publicación. Rianxo, 30 de xaneiro de 2013 O alcalde Adolfo F. Muíños Sánchez
11/02/2013 | Administración LocalMunicipal
Ames
Nomeamento tenentes de alcalde

Por esta Alcaldía, con data 30 de xaneiro de 2013, mediante Decreto núm.205/2013, nomeáronse tenentes de alcalde aos seguintes concelleiros/as: O que se fai público para xeral coñecemento e en cumprimento do establecido na lexislación vixente. Ames, 31 de xaneiro de 2013 O alcalde Santiago V. Amor Barreiro
11/02/2013 | Administración LocalMunicipal
Rois
Anuncio de aprobación definitiva do orzamento xeral e plantilla de persoal exercicio 2013

En cumprimento do artigo 21.1 R) da Lei 7/85, de 2 de abril, de Bases de Réxime Local e do artigo 169.3 do Real Decreto Lexislativo 2/2004, polo que se aproba a Lei Reguladora de Facendas Locais, ordénase a publicación do Orzamento Xeral do Concello de Rois para o ano 2013, aprobado en sesión plenaria extraordinaria de data 21 de decembro de 2012, co seguinte resumo por capítulos do estado de ingresos e do estado de gastos: Asimesmo, a plantilla de persoal aprobada para o 2013, de conformidade co artigo 126 do RD Lex 781/86, de 18 de abril, ten o seguinte contido: Rois, a 4 de febreiro de 2013 O ALCALDE, D. Ramón Tojo Lens
11/02/2013 | Administración LocalMunicipal
Ames
Nomeamento de concelleiros/as delegados/as

Por esta Alcaldía, con data 30 de xaneiro de 2013, mediante Decreto núm.206/2013, nomeáronse concelleiros/as delegados/as os seguintes concelleiros/as: O que se fai público para xeral coñecemento e en cumprimento do establecido na lexislación vixente. Ames, 31 de xaneiro de 2013 O alcalde Santiago V. Amor Barreiro
11/02/2013 | Administración LocalMunicipal
Ames
Nomeamento dos membros da Xunta de Goberno Local

Por esta Alcaldía, con data 30 de xaneiro de 2013, mediante Decreto núm.204/2013, nomeáronse membros da Xunta de Goberno Local do Concello de Ames aos seguintes concelleiros/as: O que se fai público para xeral coñecemento e en cumprimento do establecido na lexislación vixente. Ames, 31 de xaneiro de 2013 O alcalde Santiago V. Amor Barreiro
11/02/2013 | Administración LocalMunicipal
Arteixo
Secretaría Xeral
Baixas de oficio no padrón municipal de habitantes

Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas. Arteixo, 30 de xaneiro de 2013 O alcalde, Carlos Calvelo Martínez
11/02/2013 | Administración LocalMunicipal
Ames
Edicto non notificados aprob. provisional Real Aeroclub de Santiago

EDICTO Pola Xunta de Goberno Local deste Concello, na data 20 de decembro de 2012, levouse a cabo a aprobación provisional do Plan especial de dotacións cidade deportiva do Real Aero Club de Santiago, S. A. Unha vez practicadas as notificacións individualizadas, procédese á publicación deste anuncio cos interesados dos que non consta a súa recepción, os efectos de que no prazo de dez días, a contar dende a publicación deste anuncio no Boletín Oficial da Provincia o no tablón de anuncios do Concello, poidan comparecer na Oficina de Urbanismo deste Concello, situada na rúa Alcalde Lorenzo, n.º 2-1.º, Bertamiránas, para coñecemento do contido íntegro do mencionado documento e presentación, no seu caso, das alegacións que consideren oportunas. Unha vez transcorrido o dito prazo sen efectuarse a comparecencia, a notificación entenderase producida dende o día seguinte.1.–Chris Douhri De Horna.2.–Gustavo Motjer Praxedes. Ames, 31 de xaneiro de 2013. O alcalde Asdo.: Santiago V. Amor Barreiro
11/02/2013 | Administración LocalMunicipal
Muxía
Padrón auga, lixo, sumidoiro e punto limpo (4º trimestre 2012)

O Alcalde, mediante resolución de data 4 de febrero de 2013, aprobou o Padrón de auga, lixo, sumidoiro, punto limpo e canon de auga correspondente ao 4º trimestre de 2012. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía, 4 de febrero de 2013 O alcalde Félix Porto Serantes
11/02/2013 | Administración LocalMunicipal
Arteixo
Secretaría Xeral
Baixas de oficio no padrón municipal de habitantes de persoas menores de idade

REF. MEAM/ESR. EXPTES. BAIXAS OFICIO/13 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas menores de idade relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os representantes legais dos interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas ou interior os recursos procedentes. Arteixo, 30 de xaneiro de 2013 O alcalde, Carlos Calvelo Martínez
25/02/2013 | Administración LocalMunicipal
Dodro
Aprobación do padrón da taxa do lixo 2013

ANUNCIO Edicto de exposición pública do padrón da taxa do lixo 2013. Aprobado inicialmente o padrón da taxa do lixo 2013 na xunta de Goberno Local do día 13 de febreiro de dous mil trece, queda exposto ó público nas oficinas municipais do concello durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 xeral tributaria. Durante o prazo de 1 mes, contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985, do 2 de abril, reguladora das bases do réxime local, e 14.2 do Real decreto lexislativo 2/2004, texto refundido da Lei reguladora das facendas locais. Contra as liquidacións incorporadas ao padrón os interesados poderán interpor recurso de reposición ante a Xunta de Goberno Local, segundo o disposto no artigo 14.2 do Real decreto lexislativo 2/2004 polo que se aproba o texto refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Dodro, 14 de febreiro de 2013. Edgars Damian Oulad Moussa Vitiello
25/02/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29712. María Jesús Couceiro Gómez. Concello de Arzúa

María Jesús Couceiro Gómez, con NIF XXXXXXXXX e enderezo na rúa Bernado Barreiro, 12 – 2ºA, Santiago de Compostela (A Coruña), solicita de Augas de Galicia a autorización de obras no lugar de León de Arriba, parroquia de Oíns (San Cosme), Concello de Arzúa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29712. As obras solicitadas consisten na instalación dun peche perimetral na parcela 74 do polígono 504 no concello de Arzúa (A Coruña), parroquia de Oíns (San Cosme), lugar de León de Arriba. Dito peche terá unha lonxitude de 325 metros e executarase mediante unha malla de simple torsión e postes de aceiro de altura 1,5 metros, deixando libres os 5 metros de zona de servidume dun regato próximo afectado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 4 de febreiro de 2013. O xefe do servizo territorial Ángel Gómez Rey
25/02/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30513. Mellora de saneamento

Concello de Cariño, con DNI P1509500C e enderezo Avd. da Paz, nº2, solicita de Augas de Galicia a autorizaciónde obras no lugar de Cariño, Concello de Cariño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30513. As obras solicitadas consisten na mellora do saneamento nos entornos da casa da Cultura e do colexio público Manuel Fraga Iribarne. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cariño ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 07 de febreiro de 2013. O xefe do Servizo Territorial Antonio López Grueiro
25/02/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29481. Amalia Hortensia Moldes Teo. Concello de Teo

Amalia Hortensia Moldes Teo, con NIF XXXXXXXXX e enderezo en Cacheiras, 88, 15883 Teo (A Coruña), solicita de Augas de Galicia a autorización de obras no lugar de Tarrío, parroquia de Recesende (San Xoán), Concello de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29481. As obras solicitadas consisten na construción dun peche na parcela 624 do polígono 503, situada na marxe dereita do río Tella, no lugar de Tarrío, parroquia de Recesende, no concello de Teo (A Coruña). O peche da parcela proxéctase en todo o contorno da mesma, salvo no linde paralelo ao regato. A construción do mesmo será feita a base de postes de formigón asentados no terro e cunha maia de arame cunha altura de 1,5 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 12 de febreiro de 2013. O xefe do servizo territorial Ángel Gómez Rey
25/02/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29381. Josefa Especht Lestón. Concello de Outes

ANUNCIO AASE KILIAN REDEL Josefa Especht Lestón, con NIF XXXXXXXXX e enderezo en Vista Alegre, 18 - Outes (A Coruña), solicita de Augas de Galicia a autorización de obras no lugar de Brión de Abaixo, parroquia de Roo (San Xoán), concello de Outes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.29381 As obras solicitadas consisten na execución dun peche da parcela 307 do polígono 9 da zona de concentración parcelaria de San Juan-Cambeiros, no lugar de Brión de Abaixo, na parroquia de Roo (San Xoán), no concello de Outes (A Coruña). Dito peche realizarase a unha distancia de 5 metros dun regato próximo de medio metro de ancho e 5 cm de profundidade e estará constituído por pedras naturais, terá unha altura de 1 metro e unha lonxitude de 14 metros. A finalidade da obra é gardar o borde da parcela evitando derrubamentos de terra. Os traballos levaranse a cabo mediante escavadora operando dende o interior da finca. O que se fai público para xeral coñecemento por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Outes ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 12 de febreiro de 2013. O xefe do Servizo Territorial Ángel Gómez Rey
25/02/2013 | Administración LocalMancomunidades
Mancomunidade de Concellos da Comarca de Ferrol
Información pública

O Pleno da Corporación, na sesión realizada o día 20 de decembro de 2012, aprobou a proposta inicial do Orzamento Xeral do ano 2013, quedando definitivamente aprobado ao estar certificado que longo da exposición pública entre o día 21/01/2013 e o 11/02/2013, non consta expresamente que tivera entrada no Libro de Rexistro de Entrada de Documentos da Mancomunidade de Concellos da Comarca de Ferrol ningunha alegación en relación coa aprobación inicial do citado expediente. Quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora de Facendas Locais (RDL 2/2004, de 5 de marzo), que haberá de presentarse perante a sala correspondente do Tribunal Superior de Xustiza de Galicia, no prazo de dous meses, a contar dende a data en que se produza a súa aprobación definitiva, expresa ou tácita. En Ferrol, a 18 de febreiro de 2013, O Presidente Asdo. José Manuel Rey Varela
25/02/2013 | Administración LocalMunicipal
Carnota
Inicio baixa de oficio no padrón de habitantes de Daniel David Oijman

De conformidade co disposto no artigo 72 do Regulamento de poboación e demarcación territorial das entidades locais, esta Alcaldía ditou, en data 30/01/2013, unha resolución pola que se ordena incoar o procedemento de baixa de oficio no Padrón Municipal de Habitantes de Sorin Selouane Cauqui, con DNI n.º XXXXXXXXX, polo incumprimento da lexislación vixente, ao figurar empadroado contravindo os requisitos establecidos no artigo 54 do regulamento citado. Debido a que non foi posible practicar a notificación no enderezo do interesado, de conformidade co artigo 59.5 da Lei 30/1992, de 26 de novembro, faise público este anuncio e ábrese un prazo de 10 días, contados desde o seguinte ao da súa publicación no Boletín Oficial da Provincia e no taboleiro de anuncios do Concello, para que o interesado presente ante esta Alcaldía as alegacións que considere oportunas respecto a súa situación no Padrón de Habitantes. De non presentar alegacións en prazo, procederase á baixa de oficio da inscrición padroal, unha vez recibido o informe favorable do Consello de Empadroamento. Carnota, 15 de febreiro de 2013 O alcalde Ramón Noceda Caamaño
25/02/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30543. Legalización de diversas obras

Francisco Javier Vázquez Calvete, con DNI XXXXXXXXX e enderezo Sigrás, Enxertos nº 20, solicita de Augas de Galicia a legalización de obras no lugar de N.550 PK 10,500, parroquia de Sigrás (Santiago), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30543. As obras solicitadas consisten na ampliación da vivenda e do cobertizo, piscina de 10,00 m x 6,00 m, peche da parcela e canalización. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 08 de febreiro de 2013. O xefe do Servizo Territorial Antonio López Grueiro
25/02/2013 | Otras Entidades y Anuncios ParticularesUniversidades
Universidade da Coruña
Facultade de Ciencias da Saúde
Anuncio de acordo de inicio de expediente de recadación de “impagados” por prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da resolución reitoral do 27 de abril de 2012, mediante a que se aproba o procedemento para a recadación de “impagados” por prezos públicos de matrícula, durante o prazo de dez días, contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Ciencias da Saúde, campus da Coruña, na Coruña, teléfono 981167000 extensión 5834. A Coruña, 6 de febreiro de 2013. O decano Marian Constantin Narvaez Cabeza de Vaca Markus ANEXO
25/02/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30548. Nave industrial

Novás y Mar Especialidades, con DNI B15738867 e enderezo Sigrás de Abaixo, 4, solicita de Augas de Galicia a autorización de obras no lugar de Xan Faba, parroquia de Sigrás (Santiago), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30548. As obras solicitadas consisten na construción dunha nave industrial destinada a almacenamento e transformación de produtos de pescado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 08 de febreiro de 2013. O xefe do Servizo Territorial Antonio López Grueiro